stanford-oval/wikipedia huggingface dataset:
สมัย ปานอินทร์
ประวัติ

สมัยเกิดที่ประเทศไทย เมื่อปีพ.ศ. 2483 เธอไม่ได้เรียนหนังสือ โดยเธอได้มีส่วนร่วมในการค้าขายยาเสพติดกับครอบครัวของนางสมใจ ทองโอ โดยสมาชิกในครอบครัวของสมใจทุกคนมีส่วนร่วมในการค้าขายเฮโรอีน ซึ่งระพิน พุ่มเมืองสามีของสมใจ ลูกชายและลูกสาวของสมใจถูกจับกุมในข้อหาจำหน่ายยาเสพติด และถูกคุมขังในเรือนจำ แต่ระพินไม่สามารถทนความยากลำบากระหว่างติดคุกที่เรือนจำกลางบางขวาง จึงกระทำอัตวินิบาตกรรมด้วยการแขวนคอภายในเรือนจำ เมื่อปีพ.ศ. 2534 โดยเฮโรอีนถูกรับซื้อมาจากพ่อค้ายาเสพติดจากภาคเหนือจำนวน 15 -20 ถุงต่อครั้ง แล้วนำมาแบ่งใส่หลอดขาย ซึ่งสมัยจะนำเฮโรอีนไปขายที่ชุมชนคลองเตยล็อกที่ 4 ทำให้เธอได้รับฉายาว่าเจ้าแม่ล็อก 4 ซึ่งเธอได้นำเฮโรอีนไปขายมาเป็นเวลานานแล้ว
ก่อนที่เธอจะถูกจับกุมในวันที่ 30 มิถุนายน พ.ศ. 2537 เธอมีประวัติอาชญกรรมที่ถูกเก็บบันทึกไว้ในฐานข้อมูลด้านทะเบียนอาชญกรรมทั้งหมด 12 คดี ได้แก่ คดีแรกในวันที่ 22 มกราคม พ.ศ. 2508 เธอถูกเจ้าหน้าที่ตำรวจ แผนก ๒ กก.๗ป. จับกุมในความผิดเกี่ยวกับยาเสพติดและถูกศาลอาญาตัดสินจำคุก 4 เดือน คดีที่สองเธอถูกจับกุมเมื่อวันที่ 3 กรกฎาคม พ.ศ. 2508 ในความผิดฐานรับของโจร เหตุเกิดในท้องที่สถานีตำรวจนครบาลวัดพระยาไกร คดีที่สามเธอถูกสถานีตำรวจนครบาลท่าเรือจับกุมในข้อหาการพนันไพ่แปดเก้า เธอถูกตัดสินจําคุก 45 วัน ปรับ 800 บาท ให้รอลงอาญา เป็นเวลา 1 ปี ส่วนคดีที่ 4 - 12 เธอถูกจับกุมในข้อหาการพนันไพ่ป็อกแปดเก้ากับไพ่ผสมสิบ ยกเว้นคดีที่ 6 ซึ่งเธอถูกจับกุมในข้อหาเป็นภัยต่อสังคม
การจับกุมและการพิจารณาคดี

เมื่อวันที่ 30 มิถุนายน พ.ศ. 2537 สมัย ซึ่งในขณะนั้นอายุ 54 ปี พร้อมกับนางมาลี เดชาภิรมย์ อายุ 39 ปี , นางสมใจ ทองโอ อายุ 56 ปี , เด็กชายเล็ก (นามสมมุติ) อายุ 14 ปี และนายอรุณศักดิ์ หงษ์สร้อยคำ อายุ 20 ปี ถูกจับกุมที่บ้านในซอยรามอินทรา 15 แขวงอนุสาวรีย์ เขตบางเขน กรุงเทพมหานคร ระหว่างการตรวจค้นที่บ้าน เนื่องจากเจ้าหน้าที่ป้องกันและปราบปรามยาเสพติดสืบสวนจนพบว่ามีการลักลอบขายยาเสพติด จึงออกหมายค้นและนำเจ้าหน้าที่ตำรวจมาตรวจค้นบ้าน จากการตรวจค้นของเจ้าหน้าที่ตำรวจพบ เฮโรอีนตราสิงห์โตคู่เหยียบโลก 5 ถุง น้ำหนักประมาณ 2 กิโลกรัม เฮโรอีนบรรจุในหลอดพลาสติก 2800 หลอด, วิทยุติดตามตัว 1 เครื่อง, หลอดพลาสติก 5000 หลอดและโทรศัพท์มือถือ 1 เครื่อง
ในการสอบสวนโดยเจ้าหน้าที่ตำรวจ สมัยได้ให้การปฏิเสธ โดยอ้างว่า เดินทางมาที่บ้านเพื่อขอยืมเงินจากสมใจไปซื้อบ้าน โดยขณะลงจากบันไดเพื่อออกจากบ้านก็ถูกจับกุม ซึ่งตนเองไม่รู้เรื่องอะไรเลย ส่วนสมใจได้สารภาพว่าค้าขายเฮโรอีนทั้งครอบครัว ซึ่งเฮโรอีนทั้งหมดในบ้านซื้อมาจากพ่อค้ายาเสพติดในภาคเหนือ แล้วนำเฮโรอีนบรรจุใส่หลอดเพื่อนำไปขายยังชุมชนคลองเตย  หลังจากการสอบสวนเจ้าหน้าที่ตำรวจได้สรุปสำนวนการสอบสวนและพยานหลักฐานส่งให้อัยการเพื่อสั่งฟ้องต่อศาลอาญากรุงเทพใต้
ต่อมาศาลชั้นต้นได้พิพาษาประหารชีวิตสมัย โดยสมใจ และอรุณศักดิ์ถูกตัดสินจำคุกตลอดชีวิต มาลีถูกตัดสินจำคุก 50 ปี ส่วนเด็กชายเล็ก ถูกศาลเยาวชนและครอบครัวกลางพิพากษาให้กักขังที่สถานพินิจเด็กและเยาวชน ต่อมาสมัยได้ยื่นอุทธรณ์เพื่อขอลดโทษ แต่ศาลอุทธรณ์พิพากษายืนประหารชีวิต จึงยื่นฎีกาแต่ศาลฎีกาพิพากษายืนประหารชีวิต เมื่อวันที่ 5 มิถุนายน พ.ศ. 2541 เธอจึงทำหนังสือทูลเกล้าขอพระราชทานอภัยโทษ แต่รัฐมนตรีกระทรวงมหาดไทยมีความเห็นให้ยกฎีกาเมื่อวันที่ 26 ตุลาคม พ.ศ. 2542 เนื่องจากประวัติการจับกุม 12 ครั้งของเธอ
การประหารชีวิต

ในวันที่ 23 พฤศจิกายน พ.ศ. 2542 เมื่อเวลา 16.10 น. เจ้าหน้าที่ราชทัณฑ์ได้ย้ายตัวสมัยจากทัณฑสถานหญิงกลางกรุงเทพมหานคร ไปยังเรือนจำกลางบางขวาง  ซึ่งในวันเดียวกันเจ้าหน้าที่ราชทัณฑ์ของเรือนจำกลางบางขวางได้เบิกตัวสิบเอกประยุทธ ผลพันธ์ในความผิดฐานฆาตกรรมแพทย์ประจำโรงพยาบาลรวมแพทย์ที่จังหวัดพัทลุง เมื่อปี พ.ศ. 2537 และตะปอยโฮ ชาวกะเหรี่ยงผู้ก่อเหตุฆาตกรรมอดีตภรรยาและลูกของเธอ 2 คน ที่อำเภอสีคิ้ว เมื่อปี พ.ศ. 2539 จากแดนที่ 1 มายังหมวดผู้ช่วยเหลือ เมื่อสมัยนั่งลงบนเก้าอี้ในหมวดผู้ช่วยเหลือ สมัยก็ทราบว่าจะถูกประหารชีวิต ทำให้เธอร้องไห้ออกมา ประยุทธซึ่งนั่งอยู่ด้านข้างจึงพูดปลอบใจว่า"อย่าร้องไห้ไปเลยครับ พวกผม 2 คนก็กำลังจะถูกประหารชีวิตเหมือนกัน พวกเราทำความผิดไว้ ผลกรรมก็ต้องตามมาเป็นเรื่องธรรมดา" ซึ่งประยุทธได้ถามสมัยว่ากระทำความผิดอะไรซึ่งเธอตอบว่าคดีผงขาว ซึ่งเธอไม่รู้ตัวว่าจะถูกนำตัวมาประหารชีวิต สมัยได้ขอพี่เลี้ยงเพื่อคุยโทรศัพท์กับลูกสาว แต่คำขอก็ถูกปฏิเสธเนื่องจากผิดกฎระเบียบของเรือนจำ หลังจากพิมพ์ลายนิ้วมือและอ่านคำสั่งยกฎีกา สมัยเขียนจดหมายและพินัยกรรมได้ช้าเนื่องจากไม่เคยเรียนหนังสือจึงให้เจ้าหน้าที่ของทัณฑสถานหญิงกลางเขียนให้ตามคำบอก โดยมีใจความว่า"ขอให้ลูกๆทุกคนอย่าได้เข้าไปยุ่งเกี่ยวกับยาเสพติดอีก ขอให้ดูแม่เป็นตัวอย่าง เงินทองที่ค้าขายยาเสพติดมาได้นั้น ไม่คุ้มค่ากับการที่ต้องมาวิ่งเต้นสู้คดี สุดท้ายชีวิตก็ต้องมาสูญสิ้นไปอีก" หลังจากนั้นเจ้าหน้าที่ได้นำอาหารมื้อสุดท้ายมา แต่นักโทษทั้งสามไม่มีใครรับประทานอาหารมื้อสุดท้าย สมัยได้ขอเหล้า เพื่อให้จิตใจมีความกล้าเพิ่มขึ้น แต่ก็ถูกปฏิเสธเนื่องจากกฎระเบียบของเรือนจำ จึงขอกาแฟแทนและได้กินส้มที่เจ้าหน้าที่ราชฑัณฑ์หญิงมอบให้สมัย แล้วเธอได้ขอบุหรี่มาสูบเพื่อพยายามควบคุมอารมณ์ของตนเอง หลังจากนั้นเจ้าหน้าที่พี่เลี้ยงได้นำตัวของทั้งสามคนไปฟังเทศน์ ก่อนจะนำสมัยมาประหารชีวิตก่อนเป็นคนแรก หลังจากนำตัวของสมัยมัดกับหลักประหาร เจ้าหน้าที่พี่เลี้ยงได้กระซิบบอกลาและให้ท่องพุทโธไว้ สมัยจึงท่องพุทโธออกมาเสียงดัง ทำให้เจ้าหน้าที้พี่เลี้ยงกระซิบบอกสมัยให้ท่องพุทโธในใจ สมัยจึงตอบกลับว่าจะให้ท่องในใจใช่ไหม ได้ตกลงสมัยถูกประหารชีวิตเมื่อเวลา 17.45 น. โดยเพชรฆาต เชาวเรศน์ จารุบุณย์ ใช้กระสุนจำนวน 7 นัด สำหรับสมัย หลังจากนั้นจึงนำตัวประยุทธ์และตะปอยโฮมาประหารชีวิตพร้อมกัน โดยประยุทธกับตะปอยโฮ ถูกประหารชีวิตเมื่อเวลา 18.10 น.  โดยสมัยนับเป็นนักโทษประหารหญิงคนล่าสุดที่ถูกประหารชีวิตในประเทศไทย และเป็นผู้ต้องโทษประหารชีวิตคนที่ 294 ของประเทศไทยด้วยการยิงเป้า
เชาวเรศน์ จารุบุณย์ได้กล่าวถึงการประหารชีวิตสมัยว่า "เจ้าหน้าที่หลายๆคนสงสารสมัย และบางคนถึงกับขอถอนตัว"
บรรณานุกรม

อรรถยุทธ พวงสุวรรณ (2546). คำสารภาพสุดท้ายของนักโทษประหาร. กรุงเทพ: มติชน. ISBN 9743229752.
'เชาวเรศน์ จารุบุณย์ (2553). ปิดตำนาน เพชณฆาต. กรุงเทพ: Thinkplus. ISBN 978-974-235-886-0.
| 0 | 1 | 2 |
| --- | --- | --- |
| ก่อนหน้า สมคิด วรรณโชติ , อนันต์ โคตรสมบัติ , สุรศักดิ์ ยิตซัง , อำนาจ เอกพจน์ และ สมพร เชยชื่นจิตร | บุคคลที่ถูกประหารชีวิตด้วยการยิงเป้าในประเทศไทย สมัย ปานอินทร์ , ประยุทธ ผลพันธ์ และ ตะปอยโฮ | ถัดไป ลาวิน |
| 0 | 1 | 2 |
| --- | --- | --- |
| ก่อนหน้า กิ่งแก้ว ลอสูงเนิน | ผู้หญิงที่ถูกประหารชีวิตในประเทศไทยตั้งแต่ พ.ศ. 2477 สมัย ปานอินทร์ | ถัดไป ไม่มี |
อำเภอโคกสำโรง

| อำเภอโคกสำโรง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khok Samrong
คำขวัญ: “เขาวงพระจันทร์เสียดฟ้า ศรัทธาพระตากแดดศักดิ์สิทธิ์ ลือชาฤทธิ์เจ้าพ่อสนั่น อร่อยมันไข่เค็มลือเลื่อง เมืองตลาดของกิน ถิ่นคนดีรักสงบ“
แผนที่จังหวัดลพบุรี เน้นอำเภอโคกสำโรง
พิกัด: 15°4′11″N 100°43′26″E﻿ / ﻿15.06972°N 100.72389°E﻿ / 15.06972; 100.72389
ประเทศ:  ไทย
จังหวัด: ลพบุรี
พื้นที่
 • ทั้งหมด: 982.5 ตร.กม. (379.3 ตร.ไมล์)
ประชากร (2566)
 • ทั้งหมด: 80,865 คน
 • ความหนาแน่น: 82.31 คน/ตร.กม. (213.2 คน/ตร.ไมล์)
รหัสไปรษณีย์ : 15120
รหัสภูมิศาสตร์: 1603
ที่ตั้งที่ว่าการ: ที่ว่าการอำเภอโคกสำโรง เลขที่ 9 ถนนศรีสำโรง ตำบลโคกสำโรง อำเภอโคกสำโรง จังหวัดลพบุรี 15120
 ส่วนหนึ่งของสารานุกรมประเทศไทย
โคกสำโรง เป็นอำเภอที่มีประชากรมากเป็นลำดับที่สามรองจากอำเภอเมืองลพบุรีและอำเภอชัยบาดาล
ที่ตั้งและอาณาเขต

อำเภอโคกสำโรงตั้งอยู่ทางตอนกลาง ค่อนไปทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอหนองม่วงและอำเภอสระโบสถ์
ทิศตะวันออก ติดต่อกับอำเภอชัยบาดาลและอำเภอพัฒนานิคม
ทิศใต้ ติดต่อกับอำเภอเมืองลพบุรี
ทิศตะวันตก ติดต่อกับอำเภอบ้านหมี่
การแบ่งเขตการปกครอง > การปกครองส่วนภูมิภาค

อำเภอโคกสำโรงแบ่งเขตการปกครองย่อยออกเป็น 13 ตำบล 137 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | โคกสำโรง |  |  |  | (Khok Samrong) |  |  |  |  |  |  |  | 8. | เพนียด |  |  |  | (Phaniat) |  |  |
| 2. | เกาะแก้ว |  |  |  | (Ko Kaeo) |  |  |  |  |  |  |  | 9. | วังเพลิง |  |  |  | (Wang Phloeng) |  |  |
| 3. | ถลุงเหล็ก |  |  |  | (Thalung Lek) |  |  |  |  |  |  |  | 10. | ดงมะรุม |  |  |  | (Dong Marum) |  |  |
| 4. | หลุมข้าว |  |  |  | (Lum Khao) |  |  |  |  |  |  |  | 11. | วังขอนขว้าง |  |  |  | (Wang Khon Khwang) |  |  |
| 5. | ห้วยโป่ง |  |  |  | (Huai Pong) |  |  |  |  |  |  |  | 12. | วังจั่น |  |  |  | (Wang Chan) |  |  |
| 6. | คลองเกตุ |  |  |  | (Khlong Ket) |  |  |  |  |  |  |  | 13. | หนองแขม |  |  |  | (Nong Khaem) |  |  |
| 7. | สะแกราบ |  |  |  | (Sakae Rap) |  |  |  |  |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอโคกสำโรงประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลโคกสำโรง ครอบคลุมพื้นที่บางส่วนของตำบลโคกสำโรง
องค์การบริหารส่วนตำบลโคกสำโรง ครอบคลุมพื้นที่ตำบลโคกสำโรง (เฉพาะนอกเขตเทศบาลตำบลโคกสำโรง)
องค์การบริหารส่วนตำบลเกาะแก้ว ครอบคลุมพื้นที่ตำบลเกาะแก้วทั้งตำบล
องค์การบริหารส่วนตำบลถลุงเหล็ก ครอบคลุมพื้นที่ตำบลถลุงเหล็กทั้งตำบล
องค์การบริหารส่วนตำบลหลุมข้าว ครอบคลุมพื้นที่ตำบลหลุมข้าวทั้งตำบล
องค์การบริหารส่วนตำบลห้วยโป่ง ครอบคลุมพื้นที่ตำบลห้วยโป่งทั้งตำบล
องค์การบริหารส่วนตำบลคลองเกตุ ครอบคลุมพื้นที่ตำบลคลองเกตุทั้งตำบล
องค์การบริหารส่วนตำบลสะแกราบ ครอบคลุมพื้นที่ตำบลสะแกราบทั้งตำบล
องค์การบริหารส่วนตำบลเพนียด ครอบคลุมพื้นที่ตำบลเพนียดทั้งตำบล
องค์การบริหารส่วนตำบลวังเพลิง ครอบคลุมพื้นที่ตำบลวังเพลิงทั้งตำบล
องค์การบริหารส่วนตำบลดงมะรุม ครอบคลุมพื้นที่ตำบลดงมะรุมทั้งตำบล
องค์การบริหารส่วนตำบลวังขอนขว้าง ครอบคลุมพื้นที่ตำบลวังขอนขว้างทั้งตำบล
องค์การบริหารส่วนตำบลวังจั่น ครอบคลุมพื้นที่ตำบลวังจั่นทั้งตำบล
องค์การบริหารส่วนตำบลหนองแขม ครอบคลุมพื้นที่ตำบลหนองแขมทั้งตำบล
สถานที่ท่องเที่ยว

เขาวงพระจันทร์ ภูเขาที่มีรูปร่างสวยงามและมีความสูงที่สุดในจังหวัดลพบุรี นมัสการรอยพระพุทธบาทแท้ ตำบลห้วยโป่ง
วัดราชบรรทม (เขาตะเภา) นมัสการรอยพุทธบาท ตำบลเพนียด
วัดเนินรังวรปัญญา (ลานนางฟ้า) นมัสการรอยพุทธบาท ตำบลยางราก
บ้านหนองแล้ง แกะสลักหินทราย
แหล่งโบราณคดีบ้านพรหมทินใต้และหลวงพ่อพระพุทธพรหม สูง 9 เมตร ภายใน วัดพรหมทินใต้ ตำบลหลุมข้าว
เขาจะเข้เป็นเขาที่มีรูปร่างคล้ายจระเข้ตามตำนานเมืองลพบุรี
ตลาดสดโคกสำโรง ตลาดสดที่มีขนาดใหญ่ที่สุดในจังหวัดลพบุรี
วัดเขากะโหลก
เขาตะเภา วัดราชบรรทม
แหล่งโบราณคดีบ้านดงมะรุม
วัดเขาสระพรานนาค ตำบลห้วยโป่ง
ศาลหลักเมือง
ศาลเจ้าแม่กวนอิม
พุทธสถานลพบุรีศรีสุวรรณภูมิ
แหล่งโบราณคดี

แหล่งโบราณคดียุคก่อนประวัติศาสตร์
บ้านพรหมทินใต้  อยู่ที่ ตำบลหลุมข้าว
บ้านรักไทย  อยู่ที่ตำบลสะแกราบ
บ้านชอนบอน  อยู่ที่ตำบลเกาะแก้ว
บ้านซับดีปลี  บ้านบ่อเสมา  บ้านบ่อตาปังและบ้านดอนเจริญ  อยู่ที่ตำบลยางโทน
บ้านชอนตะเคียน  บ้านบ่อตากร่าง  อยู่ที่ตำบลชอนสมบูรณ์
บ้านร่องเพกา  อยู่ที่ตำบลซับดีปลี
บ้านโคกสะอาด  อยู่ที่ตำบลดินแดง
บ้านบ่อดินสอพอง  อยู่ที่ตำบลดงดินแดง
บ้านชอนแก้ว  อยู่ที่ตำบลชอนสรเดช
บ้านบ่อยาง  บ้านพุน้อย  อยู่ที่ตำบลชอนม่วง
บ้านพุกะโฉม  อยู่ที่ตำบลบ่อทอง
บ้านช่อนม่วง  อยู่ที่ตำบลวังเพลิง
แหล่งโบราณคดียุคก่อนประวัติศาสตร์ (ยุคโลหะ)
โนนป่าหวาย  โนนหมากลา  บ้านห้วยโป่ง  อยู่ที่ตำบลห้วยโป่ง
ห้วยวังยาง  อยู่ที่ตำบลวังเพลิง  อำเภอโคกสำโรง
แหล่งโบราณคดียุคก่อนประวัติศาสตร์ / ประวัติศาสตร์
บ้านวังจั่นน้อย  อยู่ที่ตำบลวังจั่น
เนินมะกอก  บ้านวังไผ่  อยู่ที่ตำบลมะรุม
แหล่งโบราณคดีสมัยประวัติศาสตร์
โนนกกหว้า  บ้านห้วยโป่ง  อยู่ที่ตำบลห้วยโป่ง
เขาแร่  บ้านโคกสะอาด  อยู่ที่ตำบลคลองเกตุ
บ้านเพนียด  อยู่ที่ตำบลเพนียด
สถานศึกษา

โรงเรียนวิทยาศาสตร์จุฬาภรณราชวิทยาลัย ลพบุรี โรงเรียนวิทยาศาสตร์ของรัฐ โรงเรียนโครงการพระดำริในสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
โรงเรียนอนุบาลโคกสำโรง
โรงเรียนบ้านวังเพลิง
โรงเรียนโคกสำโรงวิทยา (หนึ่งอำเภอ หนึ่งโรงเรียนในฝัน)
โรงเรียนโคกสำโรง
วิทยาลัยเทคนิคโคกสำโรง (เดิมการอาชีพ) อาชีวศึกษาจังหวัดลพบุรี สำนักงานคณะกรรมการการอาชีวศึกษา กระทรวงศึกษาธิการ
โรงเรียนวัดหนองพิมาน
สถานศึกษาเอกชน

โรงเรียนศรีแก้วอนุกูล
โรงเรียนจารึกล้อมวิทยา
โรงเรียนทศธรรมศึกษา
สถาบันระดับอุดมศึกษา

วิทยาลัยเทคนิคโคกสำโรง (เดิมการอาชีพ)
วิทยาลัยเทคนิคลพบุรีแห่งที่ 2
โรงพยาบาล

โรงพยาบาลโคกสำโรง
เทศกาลสำคัญของอำเภอ

งานเทศกาล แห่เทียนจำนำพรรษา ณ เทศบาลตำบลโคกสำโรง
วันที่/เวลา ก่อนเข้าพรรษา 1 วัน
เทศกาลงาน  สงกรานต์ ณ เทศบาลตำบลโคกสำโรง วันที่/เวลา 13 - 15 เมษายน
โบราณสถานวัดพรหมทินใต้
หลวงพ่อพระพุทธพรหม สูง 9 เมตร ประดิษฐานอยู่ที่วัดพรหมทินใต้ อำเภอโคกสำโรง นำได้ว่าเป็นพระพุทธรูปที่มีความงดงามที่สุดองค์หนึ่ง
กรมการเปลี่ยนแปลงสภาพภูมิอากาศและสิ่งแวดล้อม

| --- | --- |
Department of Climate Change and Environment
ภาพรวมกรม
ก่อตั้ง: 4 เมษายน พ.ศ. 2535; 32 ปีก่อน (2535-04-04)
กรมก่อนหน้า: กรมส่งเสริมคุณภาพสิ่งแวดล้อม
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 49 ซอย 30 ถนนพระรามที่ 6 แขวงพญาไท เขตพญาไท กรุงเทพมหานคร 10400
บุคลากร: 521 คน (พ.ศ. 2566)
งบประมาณต่อปี: 669,197,500 บาท (พ.ศ. 2568)
ฝ่ายบริหารกรม: พิรุณ สัยยะสิทธิ์พานิช, อธิบดี ปวิช เกศววงศ์, รองอธิบดี โกเมศ พุทธสอน, รองอธิบดี
ต้นสังกัดกรม: กระทรวงทรัพยากรธรรมชาติและสิ่งแวดล้อม
เว็บไซต์: เว็บไซต์ของกรม
กรมการเปลี่ยนแปลงสภาพภูมิอากาศและสิ่งแวดล้อม (อังกฤษ: Department of Climate Change and Environment) เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม จัดตั้งขึ้นตาม พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 แต่เดิมจัดตั้งขึ้นเมื่อปี พ.ศ. 2535 ในชื่อ "กรมส่งเสริมคุณภาพสิ่งแวดล้อม"
ประวัติ

กรมการเปลี่ยนแปลงสภาพภูมิอากาศและสิ่งแวดล้อม เดิมคือกรมส่งเสริมคุณภาพสิ่งแวดล้อม ก่อตั้งขึ้นเมื่อวันเสาร์ที่ 4 เมษายน พ.ศ. 2535 สืบเนื่องมาจากประกาศใช้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และยกเลิกพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 พร้อมทั้งยุบสำนักงานคณะกรรมการสิ่งแวดล้อมแห่งชาติ และปรับปรุงส่วนราชการใหม่เป็น 3 กรม ได้แก่ กรมควบคุมมลพิษ สำนักงานนโยบายและแผนสิ่งแวดล้อม และกรมส่งเสริมคุณภาพสิ่งแวดล้อม
กรมส่งเสริมคุณภาพสิ่งแวดล้อมได้โอนอำนาจหน้าที่และกิจการบริหารส่วนราชการเดิม คือ กองสนเทศและส่งเสริมคุณภาพสิ่งแวดล้อม ฝ่ายวิเคราะห์สิ่งแวดล้อมจากภาพถ่าย สังกัดกองนโยบายและแผนสิ่งแวดล้อม และศูนย์วิจัยและฝึกอบรมด้านสิ่งแวดล้อม สังกัดกองมาตรฐานคุณภาพสิ่งแวดล้อม ตามพระราชกฤษฎีกาการแบ่งส่วนราชการใหม่ ของกรมส่งเสริมคุณภาพสิ่งแวดล้อม กระทรวงวิทยาศาสตร์ เทคโนโลยีและสิ่งแวดล้อม พ.ศ. 2535
ต่อมาในปี พ.ศ. 2545 ได้มีการปรับปรุงแบ่งส่วนราชการใหม่อีกครั้งหนึ่ง ทำให้กรมส่งเสริมคุณภาพสิ่งแวดล้อมถูกโอนย้ายไปสังกัดกระทรวงทรัพยากรธรรมชาติและสิ่งแวดล้อม ต่อมาในวันพฤหัสบดีที่ 17 สิงหาคม 2566 ราชกิจจานุเบกษาได้เผยแพร่ พระราชกฤษฎีกาเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันศุกร์ที่ 18 สิงหาคม 2566
จากนั้นในวันศุกร์ที่ 18 สิงหาคม 2566 ราชกิจจานุเบกษาได้เผยแพร่กฎกระทรวง 2 ฉบับคือ กฎกระทรวงแบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม พ.ศ. 2566 ซึ่งให้ยกเลิก กฎกระทรวงแบ่งส่วนราชการกรมส่งเสริมคุณภาพสิ่งแวดล้อม พ.ศ. 2555 และฉบับที่ 2 พ.ศ. 2565 และ กฎกระทรวงแบ่งส่วนราชการสำนักงานนโยบายและแผนทรัพยากรและสิ่งแวดล้อม (ฉบับที่ 2) พ.ศ. 2566
กิจกรรมสำคัญ

ในทุกปี กรมส่งเสริมคุณภาพสิ่งแวดล้อม จัดกิจกรรมสำคัญ ได้แก่
วันสิ่งแวดล้อมโลก 5 มิถุนายน
วันสิ่งแวดล้อมไทย 4 ธันวาคม
แหล่งข้อมูลอื่น

กรมส่งเสริมคุณภาพสิ่งแวดล้อม เก็บถาวร 2008-08-28 ที่ เวย์แบ็กแมชชีน
กรมการเปลี่ยนแปลงสภาพภูมิอากาศและสิ่งแวดล้อม ที่เฟซบุ๊ก
| ด ค กหน่วยงานในสังกัดและหน่วยงานภายใต้การกำกับดูแลของกระทรวงทรัพยากรธรรมชาติและสิ่งแวดล้อม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมป่าไม้  กรมการเปลี่ยนแปลงสภาพภูมิอากาศและสิ่งแวดล้อม  กรมควบคุมมลพิษ  กรมทรัพยากรธรณี  กรมอุทยานแห่งชาติ สัตว์ป่า และพันธุ์พืช  กรมทรัพยากรน้ำบาดาล  กรมทรัพยากรน้ำ  กรมทรัพยากรทางทะเลและชายฝั่ง  สำนักงานนโยบายและแผนทรัพยากรธรรมชาติและสิ่งแวดล้อม  |  |
| รัฐวิสาหกิจ |  องค์การอุตสาหกรรมป่าไม้  องค์การสวนสัตว์แห่งประเทศไทย  องค์การสวนพฤกษศาสตร์  |  |
| องค์การมหาชน |  สำนักงานพัฒนาเศรษฐกิจจากฐานชีวภาพ (องค์การมหาชน)  องค์การบริหารจัดการก๊าซเรือนกระจก (องค์การมหาชน)  |  |
  หมวดหมู่ 
ตราสัญลักษณ์ในยุคกรมส่งเสริมคุณภาพสิ่งแวดล้อม
พระอัสสชิเถระ

| พระอัสสชิเถระ |
| --- | --- |
ภาพวาดพระปัญจวัคคีย์ทั้ง 5 สดับพระปฐมเทศนาในวันอาสาฬหบูชา
ข้อมูลทั่วไป
ชื่อเดิม: อัสสชิพราหมณ์
ชื่ออื่น: พระอัสสชิเถระ
สถานที่เกิด: เมืองกบิลพัสดุ์
สถานที่บวช: ป่าอิสิปตนมฤคทายวัน (วันแรม 4 ค่ำ เดือน 8)
วิธีบวช: เอหิภิกขุอุปสัมปทา
สถานที่บรรลุธรรม: ป่าอิสิปตนมฤคทายวัน บรรลุพระอรหันต์พร้อมกับปัญจวัคคีย์ด้วยอนัตตลักขณสูตร
ฐานะเดิม
ชาวเมือง: เมืองกบิลพัสดุ์ แคว้นสักกะ
บิดา: บิดาท่านเป็นพราหมณ์ 1 ใน 8 คนที่ทำนายลักษณะเจ้าชายสิทธัตถะ ในวันขนานพระนามหลังเจ้าชายประสูติได้ 5 วัน
วรรณะเดิม: พราหมณ์
การศึกษา: จบไตรเพท
สถานที่รำลึก
สถานที่: ธรรมเมกขสถูป, ธรรมราชิกสถูป (สถานที่บรรลุพระอรหันต์) ภายในป่าอิสิปตนมฤคทายวัน หรือสารนาถในปัจจุบัน
 สถานีย่อยพระพุทธศาสนา
พระอัสสชิ หรือ พระอัสสชิเถระ เป็นพระภิกษุสาวกของพระพุทธเจ้า เป็นหนึ่งในปัญจวัคคีย์ และพระอสีติมหาสาวก
พระอัสสชิ มีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ด้วยความเป็นผู้มีมารยาทน่าเลื่อมใสของท่าน ทำให้ท่านเป็นภิกษุรูปแรกที่ทำให้อุปติสสมาณพ ซึ่งต่อมาคือพระสารีบุตร เลื่อมใสในพระพุทธศาสนา ท่านเป็นผู้กล่าวคาถาสำคัญยิ่งคาถาหนึ่งในพระพุทธศาสนาคือพระคาถา เย ธมฺมา เหตุปฺปภวา ... พระคาถานี้ได้รับการยกย่องว่าเป็นพระคาถาสำคัญบทหนึ่งในพระพุทธศาสนา เพราะกล่าวถึงความเป็นเหตุผลและจุดมุ่งหมายในพระพุทธศาสนาไว้ในคาถาเดียว  ท่านดำรงอายุพอสมควรแก่กาลก็ดับขันธปรินิพพาน
ชาติกำเนิด

พระอัสสชิ เกิดในตระกูลพราหมณ์ในกรุงกบิลพัสดุ์ เดิมชื่อ “อัสสชิพราหมณ์”
การศึกษา

เมื่อเจริญเติบโตขึ้น ท่านได้ศึกษาศิลปะวิทยาจนจบไตรเพทในสำนักพราหมณ์แห่งเมืองกบิลพัสดุ์
สาเหตุที่ออกบวช

เนื่องด้วยพราหมณ์ผู้เป็นบิดาของท่าน เคยเป็นพราหมณ์ 1 ใน 8 คนที่ได้รับนิมนต์เข้ารับภัตตาหารในพระราชวังกรุงกบิลพัสดุ์ในวันขนานพระนามเจ้าชายสิทธัตถะ และได้ทำนายว่าเจ้าชายสิทธัตถะหากออกผนวชจะได้บรรลุธรรมเป็นพระอรหันตสัมมาสัมพุทธเจ้า บิดาของท่านจึงตั้งใจว่าหากเจ้าชายออกผนวชตนจะออกบวชตาม แต่ด้วยบิดาของท่านมีอายุมากแล้ว และเกรงว่าตนอาจจะอยู่ไม่ถึงวันที่เจ้าชายบรรลุเป็นพระอรหันต์ ท่านจึงสั่งเสียให้ลูกชายคืออัสสชิพราหมณ์ออกบวชหากเจ้าชายออกผนวชตามคำทำนาย โดยเมื่อเจ้าชายออกบวชท่านได้ตามโกณฑัญญพราหมณ์และบุตรพราหมณ์ 108 จำนวน 3 คนออกบวชด้วย
ประวัติของท่านหลังจากนี้คล้ายคลึงกับประวัติท่านพระอัญญาโกณฑัญญะ
ดูเพิ่มได้ที่ พระอัญญาโกณฑัญญะ และ พระสารีบุตรเถระ
ความสำคัญในพระพุทธศาสนา

ท่านก็ถือว่าเป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล เป็นพระสงฆ์กลุ่มแรกที่พระพุทธเจ้าทรงส่งออกไปประกาศพระพุทธศาสนา ท่านเป็นผู้มีกิริยามารยาทน่าเลื่อมใสมาก จนทำให้อุปติสสะมาณพ บุตรแห่งนายบ้านนาลันทาเกิดความเลื่อมใสและยอมตนบวชในพระพุทธศาสนา ท่านเป็นผู้กล่าวพระคาถาสำคัญในพระพุทธศาสนาคือพระคาถาที่รู้จักกันดีว่าคือพระคาถา "เย ธมฺมา" พระคาถานี้ได้รับการยกย่องว่าเป็นพระคาถาสำคัญบทหนึ่งในพระพุทธศาสนา เพราะกล่าวถึงความเป็นเหตุผลและจุดมุ่งหมายในพระพุทธศาสนาไว้ในคาถาเดียว คาถานี้ได้รับการยอมรับมาก โดยเฉพาะอย่างยิ่งในสมัยทวารวดี พระคาถาจำนวน 4 บาทนี้ได้ถูกนำมาจารึกลงและบรรจุไว้ในพระเจดีย์ในฐานะองค์แทนแห่งพระพุทธศาสนา พระคาถาของท่านมีดังนี้
"ธรรมเหล่าใด เกิดแต่เหตุ พระตถาคต กล่าวเหตุแห่งธรรมเหล่านั้น และความดับของธรรมเหล่านั้น พระมหาสมณะมีวาทะอย่างนี้"
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
ดูเพิ่ม

พระอัญญาโกณฑัญญะ
ปัญจวัคคีย์
พระสารีบุตรเถระ
แหล่งข้อมูลอื่น

เว็บไซต์ 84000
เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
| ด ค กปัญจวัคคีย์ทั้ง 5 |
| --- | --- |
อัญญาโกณฑัญญะ • วัปปะ • ภัททิยะ • มหานามะ • อัสสชิ
สุพิชฌาย์ ศรีสวัสดิ์

| สุพิชฌาย์ ศรีสวัสดิ์ |
| --- | --- |
เกิด: 4 ตุลาคม พ.ศ. 2540 (27 ปี) สุพิชฌาย์ ศรีสวัสดิ์
ส่วนสูง: 170 เซนติเมตร
อาชีพ: นักแสดง นางแบบ
ปีที่แสดง: (2560 - ปัจจุบัน)
ผลงานเด่น: • วิชชุดา — นักรบตาปีศาจ (2560)   • แม่มดโมนา — พ่อมดเจ้าเสน่ห์ (2561)   • กล้วยไม้ — สี่ไม้คาน (2562)   • น้อย — ปิ่นไพร (2563)   • มุกเรียง — บ้านไร่สายสมร (2564)   • มะลิ — หุบพญาเสือ (2565)
สังกัด: สถานีโทรทัศน์สีกองทัพบกช่อง 7 (2560 - ปัจจุบัน)
สุพิชฌาย์ ศรีสวัสดิ์ (ชื่อเล่น กิฟท์)  (เกิดเมื่อวันที่ 4 ตุลาคม พ.ศ. 2540) เป็นนักแสดงและนางแบบชาวไทยเกิดที่จังหวัดนครราชสีมาปัจจุบันเป็นนักแสดงในสังกัดช่อง 7 เอชดีและในปัจจุบันพักอาศัยอยู่กับบิดาและมารดาที่กรุงเทพมหานคร
ประวัติ

สุพิชฌาย์จบการศึกษาโรงเรียนมัธยมที่โรงเรียนปากช่อง จังหวัดนครราชสีมาปัจจุบันเธอกำลังศึกษาปริญญาตรีที่คณะมนุษยศาสตร์ และการจัดการการท่องเที่ยว มหาวิทยาลัยกรุงเทพ (สาขาวิชาการจัดการธุรกิจสายการบิน)
สุพิชฌาย์เริ่มเข้าสู่วงการบันเทิงไทยได้รับโอกาสเข้าการประเวทีไทยซุปเปอร์โมเดล 2015 ผู้ดำรงตำแหน่งรางวัล Photogenic Model เมื่อในปี 2559 ภายหลังได้ลงนามสัญญาในฐานะนักแสดงในสังกัด ช่อง7เอชดี เมื่อในปี 2560 มีผลงานละครในฐานะนักแสดงรับเชิญเรื่อง นักรบตาปีศาจ แลเป็นที่รู้จักกันในบทบาท วิชชุดา
เมื่อในปี 2561 สุพิชฌาย์มีผลงานละครเรื่อง พ่อมดเจ้าเสน่ห์ แลเป็นที่รู้จักกันในบทบาท แม่มดโมนาและเป็นการพลิกบทบาทเป็นนางร้ายในละครเรื่องแรก คู่กับโก้ วศิน อัศวนฤนาท จนทำให้ละครเรื่องนี้ได้รับกระตอบรับที่ดีทำละครเรื่องได้ประสบความสำเร็จไปด้วยดี
เมื่อในปี 2562 มีผลงานละครเรื่อง สี่ไม้คาน และเป็นที่รู้จักกันในบทบาท กล้วยไม้และประกบคู่กับ อัครพรรฒ บุนนาค เป็นครั้งแรก
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2560 | นักรบตาปีศาจ | วิชชุดา (รับเชิญ) |
| 2561 | พ่อมดเจ้าเสน่ห์ | แม่มดโมนา / โมนา |
| 2562 | สี่ไม้คาน | กล้วยไม้ |
| 2562 | ยามป่วนกวนหัวใจ | ชมพู |
| 2563 | ปิ่นไพร | น้อย |
| 2564 | บ้านไร่สายสมร | มุกเรียง ศิริรักษ์ (มุก) |
| 2565 | หุบพญาเสือ | มะลิ |
| 2565 | หงส์ฟ้า | พริ้งพิไล |
| 2566 | แม่ปูเปรี้ยว | วันวิสา |
| 2566 | ทุกอณูฤทัย | พรอุษา |
| 2567 | ขวัญหล้า | ทิพย์ |
| 2568 | พ่อตาปืนโต ตอน สาวกำนันพันธ์ุดุ | น้ำมนต์ |
ผลงาน > ละครชุด

ฟ้ามีตา ตอน ชั่วโมงนรก (ออกอากาศวันที่ 19 มกราคม พ.ศ. 2562) รับบท มัทนา (มัท)
ฟ้ามีตา ตอน พิมพ์พะยอม (ออกอากาศวันที่ 18 มกราคม พ.ศ. 2563) รับบท พิมพ์พะยอม (พิมพ์ / พะยอม)
ฟ้ามีตา ตอน โป๊ะแตก (ออกอากาศวันที่ 14 มกราคม พ.ศ. 2566) รับบท เพลิน
ฟ้ามีตา ตอน เหยื่อ (ออกอากาศวันที่ 20 พฤษภาคม พ.ศ. 2566) รับบท ผิง
แหล่งข้อมูลอื่น

สุพิชฌาย์ ศรีสวัสดิ์ ที่อินสตาแกรม
SSSS.GRIDMAN

| --- | --- |
SSSS.GRIDMAN
ชื่อภาษาอังกฤษ: SSSS.GRIDMAN
แนว: การพจญภัย, เมคา, ไคจู
สร้างโดย: สึบุรายะโปรดักชัน
อนิเมะโทรทัศน์
กำกับโดย: อากิระ อาเมมิยะ
เขียนบทโดย: เคอิจิ ฮาเซงาวะ
ดนตรีโดย: ชิโร ซางิสุ
สตูดิโอ: ทริกเกอร์
เครือข่าย: MBS, BS11, Tokyo MX
ฉาย:  7 ตุลาคม ค.ศ. 2018  –  23 ธันวาคม ค.ศ. 2018
ตอน: 12 (รายชื่อตอน)
ภาพยนตร์อนิเมะโทรทัศน์
SSSS.GRIDMAN ฉบับภาพยนตร์
กำกับโดย: อากิระ อาเมมิยะ
เขียนบทโดย: เคอิจิ ฮาเซงาวะ
ดนตรีโดย: ชิโร ซางิสุ
สตูดิโอ: ทริกเกอร์
ฉาย: 20 มีนาคม ค.ศ. 2023
ความยาว: 121 นาที
SSSS.GRIDMAN (กริดแมน) เป็นอนิเมะทางโทรทัศน์ในประเทศญี่ปุ่นที่นำผลงานดั้งเดิมของซึบุรายะโปรดักชันส์จากเรื่อง เด็นโคโชจินกริดแมน ที่ฉายในปี 1993 - 1994 มาทำในรูปแบบอนิเมะ สร้างจากทีมผู้สร้างอนิเมะ เด็นโคโชจินกริดแมน boys invent great hero จากงาน Japan Animator Expo แอนิเมชันโดยสตูดิโอ TRIGGER ออกอากาศครั้งแรกเมื่อวันที่ 7 ตุลาคม ค.ศ. 2018 จนถึงวันที่ 23 ธันวาคม ปีเดียวกัน มีจำนวนตอนทั้งหมด 12 ตอน ต่อมาได้ทำภาคต่อในชื่อว่า SSSS.DYNAZENON
ภาพรวม

SSSS.GRIDMAN เป็นผลงานที่ทางสตูดิโอทริกเกอร์ผลิตขึ้นมาโดยต่อยอดจากละครโทคุซัทสึเด็นโคโชจินกริดแมนของสึบุรายะโปรดักชัน  ทั้งนี้ได้ร่วมมือกันทำโปรเจกต์นี้ขึ้นมาโดยได้ปรับเปลี่ยนรูปแบบดีไซน์ของกริดแมนที่ปรากฏในเรื่อง
โดยก่อนที่จะทำแอนิเมชันนั้นโปรเจ็กต์ของผลงานนี้เกิดขึ้นจากการที่ อาเมมิยะ อากิระ ได้ปรึกษากับสึบุรายะโปรดักชัน เกี่ยวกับแอนิเมชันของ "อุลตร้าซีรีส์" ในโปรเจ็กต์อื่นก่อนที่จะปล่อย ในตอนแรกอาเมะมิยะกำลังคิดที่จะสร้างละครโทคุซัทสึแนวตลกอย่าง อุลตร้าซีน และ ULTRAMAN เข้ามา แต่สึบุรายะโปรดักชั่นตอบว่าการจะสร้างแอนิเมชันอุลตร้าซีรีส์นั้นเป็นเรื่องยากมาก อย่างไรก็ตามอากิระได้รับข้อเสนอให้นำผลงาน กริดแมน และ อันโดรเมลอส มาพัฒนา โดยการพัฒนาของการทำแอนิเมชันนั้นได้ดูแบบเต็มเรื่องเพื่อศึกษาและคิดว่าฉากนี้จะเข้ากันได้กับงานแอนิเมชันที่พัฒนาจึงได้ผลิตผลงานนี้ขึ้นมา
เรื่องย่อ

ฮิบิกิ ยูตะ เสียความทรงจำและมองเห็นในสิ่งที่คนทั่วไปมองไม่เห็น เขาได้พบกับ กริดแมน จากคอมพิวเตอร์ของ ทาคาราดะ ริกกะ เพื่อนของเขา ที่เหมือนจะรู้จักเขา จนมีมอนสเตอร์เข้าโจมตีโรงเรียน คอมพิวเตอร์นั้นได้เปลี่ยนร่างยูตะ ให้กลายเป็น กริดแมน
ฮีโร่ที่ปรากฏ > กริดแมน

สิ่งมีชีวิตที่มาจากพลังงานที่เรียกว่าไฮเปอร์เอเจนท์ อาศัยในคอมพิวเตอร์เก่าที่ชื่อจังค์ที่อยู่ในร้านขายของเก่าที่ชื่อว่าอายะ เมื่อยูตะแปลงร่างจะใช้อุปกรณ์แปลงร่างที่ชื่อว่า พริมัล แอคเซปเตอร์ โดยใช้คำพูดว่า แอคเซสแฟลช จะทำการรวมร่างกับกริดแมนทำให้มีร่างกายจริงขึ้นมาพร้อมร่างขนาดยักษ์
ฮีโร่ที่ปรากฏ > กริดไนท์

ร่างแปลงของแอนตี้ ที่เกิดจากต้องการจะร่วมสู้กับกริดแมนทำให้แอนตี้ได้คัดลอกเลียนแบบร่างกริดแมนในช่วงที่ต่อกรกับนานาชิ B โดยลักษณะคล้ายกับกริดแมนแต่มีจุดแตกต่างคือสีของร่างกายเป็นสีแบบเดียวกับแอนตี้และส่วนใบหน้า ส่วนชื่อกริดไนท์เป็นชื่อที่ยูตะและเพื่อนได้ตั้งชื่อขึ้น โดยความหมายคือเป็นอัศวินผู้ปกป้องกริดแมนหลังการต่อสู้กับนานาชิ B
ใน SSSS.DYNAZENON ไนท์เป็นผู้ที่แปลงร่างและได้ร่วมมือกับไดน่าซีนอนและกลุ่มของเกามะเพื่อจัดการกับสัตว์ประหลาดที่ควบคุมโดยกลุ่มสุพันธุกรรมสัตว์ประหลาด